***A illa das mentiras*** (en castelán: *La isla de las mentiras*) é un filme español de 2020 dirixido pola galega Paula Cons, con guión da propia Paula Cons e Luis Marías, e protagonizada por Nerea Barros, Victoria Teijeiro, Ana Oca, Aitor Luna e Darío Grandinetti. Conta a historia ficcionada das Heroínas de Sálvora, tres mozas que arriscaron a súa vida para salvar os sobreviventes do naufraxio do *Santa Isabel* na Illa de Sálvora.

Estreouse nos cinemas dobrada en galego. A dirección de dobraxe foi realizada por Charo Pena e a tradución por Margarita Díaz.

Argumento
---------

Durante a madrugada do 2 de xaneiro de 1921 o vapor *Santa Isabel* que se dirixía a Buenos Aires afúndese fronte á costa da Illa de Sálvora na ría de Arousa, Galicia. Nesa noite non había homes na illa, xa que estaban a celebrar o Nadal en terra firme. Tres mozas da illa arriscan a súa vida para salvar aos sobreviventes: *María* (Nerea Barros) impulsiva e adiantada ao seu tempo, *Josefa* (Vitoria Teijeiro) un pouco tópico da muller galega, calada e máis prudente e *Cipriana* (Ana Oca) case unha nena que quere saír da illa para coñecer o mundo real. Remando só de ouvido pola espesa néboa e a noite pechada logran salvar a 48 persoas.

Un xornalista arxentino, *León* (Dario Grandinetti) chega á illa para cubrir a noticia e investigar o caso. Co transfondo das loitas sociais, aos poucos o xornalista descobre que nada é o que parece e que hai numerosas incógnitas por resolver.

Elenco
------

* Nerea Barros como María
* Ana Oca como Cipriana
* Sergio Quintana como Benito
* Victoria Teijeiro como Josefa
* Miguel Borines como garda
* Aitor Luna como Tomás

Voz da dobraxe galega de Óscar Fernández.
* Mela Casal como Julia
* María Costas como Francisca
* Milo Taboada como Pepe
* Celso Bugallo como Paco o da Filosera
* Leyre Berrocal como Juana

Voz da dobraxe galega de Marián Muíño González.
* Darío Grandinetti como León

Voz da dobraxe galega de Luís Iglesia.
* Roberto Leal como autoridade
* Machi Salgado como Luis Cebreiro
* Javier Tolosa como señor Marqués

Voz da dobraxe galega de Antonio Rubal.

O resto de actores dobráronse a si mesmos na versión en galego do filme.

Produción
---------

A película foi rodada na illa de Sálvora, onde ocorreu realmente o naufraxio do *Santa Isabel*, no Grove e Muros e retrata especialmente a sociedade de principios do século XX en España a través da historia ficionada de tres mulleres, Cipriana Oujo Maneiro, Josefa Parada e María Fernández Oujo de 24, 16 e 14 anos respectivamente que vivían na illa e que se saíron da norma establecida para levar a cabo un acto heroico polo que primeiro foron aplaudidas e homenaxeadas, para despois ser vilipendiadas e finalmente esquecidas.​

É unha coprodución da produtora galega Agallas Films, a vasca Historias do Tío Luís, a arxentina Aleph Cine e a portuguesa. Cun orzamento de 1,5 millóns de euros conta coa participación ademais de TVG, RTVE e ETB.​

Por mor da pandemia do coronavirus a película foi estreada na plataforma española Filmin e foi a película máis vista durante a primeira semana da súa estrea.

Notas
-----

1. 1 2  "The Disaster Artist na TVG". *TVG*. 13 de outubro de 2020. Consultado o 7 de maio de 2020.
2. 1 2  Jiménez, Jesús (2020-07-23). "Cine | 'La isla de las mentiras', un thriller que reivindica a las heroínas del 'Titanic de Sálvora'" (en castelán). Consultado o 2020-07-30.
3. ↑  "Paula Cons termina el rodaje de "El Santa Isabel", el "Titanic" gallego". Consultado o 2020-07-30.
4. ↑  Fernando Simó. ""La isla de las mentiras": reivindicando a las heroínas de la isla de Sálvora | Cine" (en castelán). Arquivado dende o orixinal o 27 de xullo de 2020. Consultado o 2020-07-30.
5. ↑  ""La isla de las mentiras", elegida para competir en el Festival de Shanghái" (en castelán). 2020-07-18. Consultado o 2020-07-30.
6. ↑  "«Paula Cons: "Lucharé a brazo partido para que mi película se pueda ver en salas"»". Consultado o 2020-07-30.
7. ↑  ""La isla de las mentiras", de PAULA CONS, es el título más visto en Filmin en su primer fin de semana de estreno | Noticias Vigo" (en castelán). 2020-07-29. Arquivado dende o orixinal o 06 de agosto de 2020. Consultado o 2020-07-30.

Véxase tamén
------------

### Ligazóns externas

* 

* *A illa das mentiras* na IMDb *(en inglés)*.
* La isla de las mentiras en Días de Cine (vídeo) TVE

* Portal:Cine
* Portal:Galicia

|  |  |
| --- | --- |
| Control de autoridades | 
* Wd: Q97924348
* FilmAffinity: 687337
* IMDb: tt9843470
* LUMIERE: 89428
* TMDb: 703145

 |